Tehnicianul echipei PSG, Luis Enrique, a declarat, după ce formaţia sa a fost învinsă de Borussia Dortmund în semifinalele Ligii Campionilor, că elevii săi nu au reuşit să înscrie deşi au avut numeroase şuturi pe poartă, ceea ce arată că fotbalul este uneori nedrept.
"Înainte de orice altceva, sentimentul dominant este tristeţea. Nu putem să o spunem altfel. Nu am fost inferiori în cele două manşe. Fotbalul este un joc curios, uneori nedrept. Nu am reuşit să marcăm deşi am avut 31 de şuturi. Dar meciurile se câştigă marcând goluri, nu lovind bara".
Formaţia Borussia Dortmund s-a calificat în finala Ligii Campionilor, după ce a învins, marţi, în deplasare, cu scorul de 1-0, echipa Paris Saint-Germain, în manşa retur a semifinalelor competiţiei. Borussia s-a impus şi în tur, tot cu scorul de 1-0.